Totul s-a întâmplat marţi, în localitatea Bughea de Jos, din judeţul Argeş.

Oprit de un poliţist pentru a i se verifica declaraţia pe proprie răspundere, un şofer din Câmpulung i-a arătat toate documentele agentului pe geamul lateral. Exact aşa cum recomandă Poliţia Română într-un video postat pe contul de Facebook.

„Dă actele, nu văd foarte bine, e vreo problemă?”, a spus poliţistul, dar şoferul a refuzat, ca măsură de autoprotecție.

Discuţia dintre cei doi a degenerat rapid. Ameninţat că i se va lua talonul că “aşa vreau eu, găsesc eu un motiv să ţi-l iau”, conducătorul auto a sunat la 112, spunând că se simte ameninţat de către agent.

Într-un final, poliţistul l-a invitat la secţia din Câmpulung. Când a ieşit, tânărul a postat pe pagina sa de Facebook un filmuleţ cu discuţia pe care a avut-o cu poliţistul şi a menţionat într-un mesaj că a fost amendat cu suma de 1.100 de lei şi că i-au fost luate permisul şi certificatul de înmatriculare.

Explicaţia a venit din partea IPJ Argeş. “A fost luată măsura reținerii permisului de conducere, ca urmare a nerespectării dispozițiilor polițistului rutier, și a certificatului de înmatriculare pentru uzura anvelopelor în limita care pune în pericol circulația pe drumurile publice. Poliţistul i-a dat sancțiuni minime: 580 de lei pentru fiecare abatere”, a transmis IPJ Argeș pentru Libertatea.

Mai mult, inspectoratul a anunţat începerea unei verificări a modului în care a acţionat agentul de poliţie. Mai ales că toți polițiștii au primit echipamente de protecție, iar agentul argeşean era echipat doar cu mănuşi, dar fără mască.

Citeşte şi:

Peste 60 de doctori au murit în Italia din cauza coronavirusului: “Morții nu fac zgomot”

Cum demolează oamenii de știință teoria conspirației. Răspunsul la întrebarea “a fost coronavirusul creat în laborator ca armă biologică?”

PARTENERI - GSP.RO Scandaluri neștiute de la Hollywood! De la perversiunile cuplului Angelina Jolie-Brad Pitt la invitația pe iacht a Pamelei Anderson

PARTENERI - PLAYTECH Margherita de la Clejani NU mai scapă de închisoare! Detalii șoc din anchetă: câți ani poate sta după gratii pentru ce a făcut ieri

HOROSCOP Horoscop 17 septembrie 2020. Leii se pot considera un model pentru cei din jur, mai ales cei care îi cunosc bine